
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 977 


30 Ιουλίου 2002 


ΑΠΟΦΑΣΕΙ Σ 

Αριθ. Δ. 989/526 

Διαδικασία εφαρμογής του καθεστώτος 
Ειδικού Προορισμού. 

ΟΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςτου Καν (ΕΟΚ) 2913/92 «περί θεσπίσεως 
Κοινοτικού Τελωνειακού Κώδικα» και ιδιαίτερα τα άρθρα 
21 και 82. 

2. Τις διατάξειςτου Καν (ΕΟΚ) 2454/93 «Γιατον καθορι¬ 
σμό ορισμένων διατάξεων εφαρμογής του Καν (ΕΟΚ) 
2913/92 του Συμβουλίου περί θεσπίσεως του Κοινοτικού 
Τελωνειακού Κώδικα» και ιδιαίτεραταάρθρα291 έως300 
όπως ισχύουν. 

3. Τον Καν (ΕΟΚ) 2658/87 «για τη δασμολογική και στα¬ 
τιστική ονοματολογία και το κοινό δασμολόγιο». Τις προ¬ 
καταρκτικές διατάξεις του δασμολογίου, Τίτλος II - Ειδι¬ 
κές Διατάξεις Α' και Β'. 

4. Τις διατάξειςτου Ν. 2960/2001 «Εθνικός Τελωνειακός 
Κώδικας» (ΦΕΚ265/Α/22.11.2001) όπως ισχύουν και ιδιαί¬ 
τερα του άρθρων 33 και 180. 

5. Τις διατάξεις του Ν. 2343/95 «Αναδιοργάνωση υπη¬ 
ρεσιών του Υπουργείου Οικονομικών και άλλες διατά¬ 
ξεις» (ΦΕΚ211/Α711.10.1995). 

6. Τη Δ. 1538/831/8.11.2000 Α.Υ.Ο. για τον καθορισμό 
των αρμοδίων αρχών για το καθεστώς του Ειδικού Προο¬ 
ρισμού (ΦΕΚ1437/Β727.11.2000). 

7. Το Προεδρικό Διάταγμα 284/88 «Περί Οργανισμού 
του Υπουργείου Οικονομικών» (Α' 128). 

8. Ότι είναι ανάγκη να καθορισθούν οι απαραίτητες δια¬ 
δικασίες για την προσαρμογή των Εθνικών Τελωνειακών 
Διαδικασιών προς τις αντίστοιχες διαδικασίες της Κοινό¬ 
τητας όσον αφορά την εφαρμογή και λειτουργία του κα¬ 
θεστώτος του Ειδικού Προορισμού ιδιαίτερα μετά τις τε¬ 
λευταίες τροποποιήσεις που επήλθαν στο σχετικό νομικό 
πλαίσιο. 

9. Την 1100383/1330/Α 0006/31.10.2001 (ΦΕΚ 1485/Β/ 
30.10.2001) Κοινή Απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών». 

10. Ότι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 


ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
Άρθρο 1 

Πεδίο εφαρμογής του Καθεστώτος 

Το καθεστώς του Ειδικού Προορισμού εφαρμόζεται: 

1. Με βάση τις προκαταρκτικές διατάξεις του Δασμολο¬ 
γίου - Τίτλος II - Ειδικές Διατάξεις Α' και Β'. Η αναστολή δα¬ 
σμού δεν παρέχεται και συνεπώς ο ειδικός προορισμός 
δεν εφαρμόζεται όταν πρόκειται για φορητό εξοπλισμό ο 
οποίος δεν προσαρμόζεται μόνιμα στο πλοίο ή το αερο¬ 
σκάφος και όσον αφορά στα τροφοεφόδια και τα καύσιμα. 

2. Για προϊόντα για τα οποία προβλέπεται ο ειδικός τους 
προορισμός βάσει της δασμολογικής κατάταξής τους 
στο Τελωνειακό Δασμολόγιο. 

3. Γ ια προϊόντα για τα οποία προβλέπεται αναστολή, 
απαλλαγή ή μείωση του δασμού βάσει κοινοτικών κανονι¬ 
σμών. 

Άρθρο 2 

Εφαρμογή της διαδικασίας του καθεστώτος 
του Ειδικού Προορισμού 

Η διαδικασία του καθεστώτος του Ειδικού Προορισμού 
εφαρμόζεται όταν προβλέπεται, ότι τα εμπορεύματα που 
τέθηκαν σε ελεύθερη κυκλοφορία με ευνοϊκή δασμολογι¬ 
κή μεταχείριση ή μειωμένο ή μηδενικό συντελεστή δα¬ 
σμού λόγω του ειδικού προορισμού τους, υπόκεινται σε 
τελωνειακή επιτήρηση γι’ αυτό τον ειδικό προορισμό. 

Ωστόσο για κάθε εμπόρευμα προοριζόμενο για ειδική 
χρησιμοποίηση, βάσειτης δασμολογικής κατάταξης για την 
οποία ο εφαρμοστέος εισαγωγικός δασμός στο πλαίσιο του 
καθεστώτος του ειδικού προορισμού δεν είναι κατώτερος 
από εκείνον που θα έπρεπε διαφορετικά να εφαρμοστεί σ’ 
αυτό, πρέπει να κατατάσσεται στη διάκριση της συνδυα¬ 
σμένης ονοματολογίας που επιτρέπει ο ειδικός προορι¬ 
σμός, χωρίς να εφαρμόζεται η διαδικασία του καθεστώτος. 

Άρθρο 3 
Ορισμοί 

Στο άρθρο 291 παρ. 2 των εφαρμοστικών διατάξεων του 
Κώδικα: 

1. «Λογιστικές Εγγραφές»: Ως λογιστικές εγγραφές νο¬ 
ούνται οι εμπορικές, φορολογικές και άλλες καταχωρή¬ 
σεις του κατόχου, που τηρούνται για λογαριασμό του στα 
εγκεκριμένα βάσει του Κώδικα Βιβλίων και Στοιχείων για 
την επιχείρηση λογιστικά βιβλία και στοιχεία στην έδρα ή 
το υποκατάστημα. 


























13314 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. «Καταχωρήσεις»: Νοούνται ως καταχωρήσεις, τα δε¬ 
δομένα εκείνα, που περιέχουν όλες τις αναγκαίες πληρο¬ 
φορίες και τις τεχνικές λεπτομέρειες επί οιουδήποτε μέ¬ 
σου (εντύπου ή ηλεκτρονικού), που επιτρέπουν στις Τε- 
λωνειακές Αρχές να επιτηρούν και να ελέγχουν τις 
πράξεις αποτελεσματικά. 

Όταν οι Τελωνειακές αρχές κρίνουν ότι, με βάση τα τη¬ 
ρούμενα βιβλία, δεν εξασφαλίζεται επαρκώς η επιτήρη¬ 
ση, θα απαιτούν από τις επιχειρήσεις, πράκτορες, κ.λπ. να 
τηρούν βιβλίο παρακολούθησης του καθεστώτος ειδικού 
προορισμού το οποίο θεωρούν οι ίδιες οι Τελωνειακές Αρ¬ 
χές. Υπόδειγμα γραμμογράφησής του υπάρχει συνημμέ¬ 
νο στο Παράρτημα της παρούσας. 

Όπου στην παρούσα απόφαση αναφέρεται: 

• «του Κώδικα» εννοείται ο βασικός Κοινοτικός Τελω¬ 
νειακός Κώδικας (Κανονισμός 2913/92). 

• «τωνεφαρμοστικώνδιατάξεωντου Κώδικα» εννοείται 
ο Εφαρμοστικός Κανονισμός του Τελωνειακού Κώδικα 
(Κανονισμός 2454/93) 

ΚΕΦΑΛΑΙΟ Β' 

ΑΔΕΙΑ ΥΠΑΓΩΓΗΣ ΣΤΟ ΚΑΘΕΣΤΩΣ 

Άρθρο 4 

Για την εφαρμογή του καθεστώτος ειδικού προορισμού 
και κατά συνέπεια την παραμονή των εμπορευμάτων σε 
τελωνειακή επιτήρηση απαιτείται γραπτή άδεια. 

Η άδεια εκδίδεται κατόπιν υποβολής έγγραφης αίτησης 
του δικαιούχου στις αρμόδιες αρχές που έχουν καθορι¬ 
στεί με την αριθ. Δ. 1538/831/8.11.2000 Α.Υ.Ο. και τις δια¬ 
δικασίες που προβλέπονται από την παρούσα. 

Άρθρο 5 

Είδη Αδειών - Έντυπα που χρησιμοποιούνται 

Διακρίνονται τα ακόλουθα είδη αδειών: 

1. Άδεια η οποία εκδίδεται για να χρησιμοποιηθεί στο 
Κράτος - μέλος έκδοσής της. 

2. Ενιαία Άδεια η οποία εκδίδεται για να ισχύσει σε πε¬ 
ρισσότερα του ενός Κράτη μέλη. 

3. Συνολική Άδεια. Άδεια η οποία εκδίδεται για το καθε¬ 
στώς του Ειδικού προορισμού αλλά και για οικονομικό 
ανασταλτικό καθεστώς επίσης. 

Γ ια όλες τις παραπάνω περιπτώσεις χρησιμοποιείται το 
υπόδειγμα του Παραρτήματος 67 των εφαρμοστικών δια¬ 
τάξεων του Κώδικα, όπως ισχύει. 

4. Υπό εξαιρετικές περιστάσεις οι Τελωνειακές αρχές 
δύνανται να επιτρέπουντη χρήση απλοποιημένης άδειας, 
δηλαδή η διασάφηση θέσης σε ελεύθερη κυκλοφορία, 
που υποβάλλεται εγγράφως ή με τεχνικές επεξεργασίες 
δεδομένων στο πλαίσιο της συνήθους διαδικασίας, να 
αποτελεί και αίτηση για χορήγηση άδειας. 

Άρθρο 6 

Όροι χορήγησης άδειας 

1. Δικαιούχο πρόσωπα - Υποχρεώσεις αυτών 

α. Άδεια Ειδικού Προορισμού μπορεί να χορηγηθεί σε 
κάθε πρόσωπο εγκατεστημένο στην Κοινότητα που πλη¬ 
ροί τις αναγκαίες προϋποθέσεις, ιδιαίτερα του άρθρου 
293 παρ. 1 εδ. β'των εφαρμοστικών διατάξεων του Κώδι¬ 
κα, υπό τον όρο ότι θα εξασφαλίζεται αποτελεσματική τε- 
λωνειακή επιτήρηση. 

Άδεια χορηγείται: 

ί) σε δικαιούχους που υπάγουν πλήρως ή εν μέρει τα 
εμπορεύματα στον προβλεπόμενο ειδικό προορισμό και 

ϋ) σε δικαιούχους που απλώς τα εκχωρούν σε άλλους 
εγκεκριμένους δικαιούχους. 

Ο κάτοχος της άδειας δεν είναι απαραίτητο να είναι και 
κάτοχος των εμπορευμάτων. 


β. Ο κάτοχος της άδειας υποχρεούται να συμμορφώνε¬ 
ται με τις διατάξεις του καθεστώτος και να παρέχει κάθε 
πρόσφορο μέσο για να διευκολύνεται ο έλεγχος των τε¬ 
λωνειακών αρχών καθ’ όλη τη διάρκεια της διαδικασίας. 
Υποχρεούται, επίσης, να φυλάσσει το υποδεικνυόμενο 
από τις τελωνειακές αρχές βιβλίο, τις λογιστικές εγγρα¬ 
φές και τα στοιχεία τουλάχιστον για τρία χρόνια μετά την 
υπαγωγή των εμπορευμάτων στον ειδικό τους προορισμό 
ή την εκχώρηση αυτών σε άλλο πρόσωπο. 

Το πρόσωπο στο οποίο παρέχεται άδεια ειδικού προο¬ 
ρισμού είναι υπεύθυνο για την καταβολή των δασμών μέ¬ 
χρι την υπαγωγή των εμπορευμάτων στον προβλεπόμενο 
ειδικό προορισμό ή την εκχώρησή τους. 

Αίτηση για άδεια Ειδικού Προορισμού υποβάλλεται και 
από τα Ναυπηγεία τα οποία έχουν αναγνωρισθεί ως Ελεύ¬ 
θερα Τελωνειακό Συγκροτήματα. 

2. Αίτηση 

Αίτηση - Στοιχεία που περιλαμβάνονται 

Η αίτηση για τη χορήγηση της άδειας υπαγωγής στο κα¬ 
θεστώς ειδικού προορισμού υποβάλλεται εγγράφως 
στην Τελωνειακή Αρχή που έχει καθοριστεί με τη Δ. 
1538/831/8.11.2000 Α.Υ.Ο., σύμφωνα με το υπόδειγμα 
του Παραρτήματος 67 των εφαρμοστικών διατάξεων του 
Κώδικα, όπως ισχύει. 

Στην αίτηση πρέπει ιδιαίτερα μεταξύ των άλλων στοι¬ 
χείων που περιέχονται στο προαναφερόμενο υπόδειγμα, 
να περιλαμβάνονται και τα ακόλουθα: 

ί) Ο τόπος τήρησης των κύριων λογιστικών εγγραφών 
και καταχωρήσεων του αιτούντος. Ακριβής προσδιορι¬ 
σμός του είδους των λογιστικών βιβλίων και στοιχείων και 
περιγραφή του είδους των λοιπών καταχωρήσεων και 
στοιχείων βάσει του Κώδικα Βιβλίων και Στοιχείων που 
τηρούνται από την επιχείρηση και μπορούν να διευκολύ¬ 
νουν τον τελωνειακό έλεγχο. 

ϋ) Εφόσον πριν υπαχθούν τα εμπορεύματα στον προ¬ 
βλεπόμενο ειδικό προορισμό τους, πρέπει να υποβλη¬ 
θούν σε εργασίες σε άλλη επιχείρηση, είναι απαραίτητο 
να δηλωθεί ο τόπος τήρησης των λογιστικών βιβλίων της 
άλλης επιχείρησης, καθώς και το βιβλίο παρακολούθη¬ 
σης του καθεστώτος ειδικού προορισμού που ενδεχο¬ 
μένως έχει υποδειχθεί από τις Τελωνειακές Αρχές κα¬ 
θώς και η άδεια ειδικού προορισμού που έχει εκδοθεί 
στο όνομα της άλλης επιχείρησης, εφόσον έχει εκδοθεί 
τέτοια άδεια. 

ΗΙ) Σε περίπτωση συναποθήκευσης ταυτόσημων εμπο¬ 
ρευμάτων, η περιγραφή των εμπορευμάτων, το είδος, η 
ποσότητα, τα τεχνικά χαρακτηριστικά. 

Όταν πρόκειται για πετρελαιοειδή προϊόντα του Κεφα¬ 
λαίου 27 καθώς και για προϊόντα του Κεφαλαίου 29 τα 
οποία δεν συναποθηκεύονται με άλλα ταυτόσημα αλλά 
ως μίγματα με ακατέργαστα λάδια που εμπίπτουν στον 
κωδικό Σ.Ο. 270900: 

το είδος, η περιγραφή, τα τεχνικά και φυσικά χαρακτη¬ 
ριστικά και η ποσότητα τόσο των προϊόντων που παρα- 
λαμβάνονται με ειδικό προορισμό όσο και των μη ταυτό¬ 
σημων συναποθηκευθέντων προϊόντων 

ίν) Επίσης για τα πετρελαιοειδή προϊόντα θα γνωστο¬ 
ποιούνται τα ακόλουθα: 

- Συνοπτική περιγραφή των μονάδων που χρησιμοποι¬ 
ούνται για την προβλεπόμενη επεξεργασία. 

- Το είδος και η ποσότητα των προϊόντων που υποβάλ¬ 
λονται στην επεξεργασία και 

- σε περίπτωση εφαρμογής των συμπληρωματικών ση¬ 
μειώσεων 4 και 5 του κεφαλαίου 27 της Συνδυασμένης 
Ονοματολογίας, το είδος και η ποσότητα των παραγομέ- 
νων προϊόντων. 

ν) Επεξεργασμένα προϊόντα: θα αναφέρεται ο δεκαψή- 
φιος ή, όπου απαιτείται, ο δεκατετραψήφιος κωδικός των 
επεξεργασμένων εμπορευμάτων. 

Στην περίπτωση όπου τα επεξεργασμένα εμπορεύματα 
προέρχονται από οικονομικό ανασταλτικό καθεστώς: ο κω¬ 
δικός Σ.Ο. στον οποίο είχαν καταταχθεί τα αρχικά εμπο¬ 
ρεύματα. 

Η περιγραφή των επεξεργασμένων εμπορευμάτων με 
την οποία μπορεί να υπολογισθεί ο συντελεστής απόδοσης 
ή η μέθοδος με την οποία μπορεί να εξακριβωθεί. 

νί) Εκχώρηση. Εάν ο αϊτών προτίθεται να εκχωρήσει τα 
εμπορεύματα σε άλλο κάτοχο αδείας ειδικού προορισμού, 
πρέπει να δηλώσει τον αριθμό αδείας του εκδοχέα, τηντε- 
λωνειακή αρχή που εξέδωσε την άδεια και τον τρόπο εκ¬ 
χώρησης εάν πρόκειται δηλαδή για εκχώρηση στο ίδιο 
Κράτος μέλος, εκχώρηση με τη χρήση του αντιτύπου ελέγ¬ 
χου Τ5, απλοποιημένη εκχώρηση του άρθρου 297 των 
εφαρμοστικών διατάξεων του Κώδικα. 

Άρθρο 7 

Διαδικασία υποβολής της αίτησης 

1. Γενικά 

Η αίτηση υποβάλλεται σύμφωνα με τα διαλαμβανόμενα 
στο άρθρο 6 παρ. 2 της παρούσας. Η αίτηση υποβάλλεται 
στην αρμόδια Τελωνειακή Αρχή, στη χωρική αρμοδιότητα 
της οποίας έχει την έδρα του ο αϊτών και τηρούνται οι κύ¬ 
ριες λογιστικές εγγραφές για λογαριασμό του. 

Με την αίτηση ο ενδιαφερόμενος υποχρεούται να προ¬ 
σκομίζει: 

α. Υπεύθυνη δήλωση του άρθρου 8 του Νόμου 1599/86 
σε συνδυασμό με την Α.Υ.Ο. 1068985/900/ΤκΕΦ/ 12.7. 
2001, συνταγμένη ως εξής: 

«Δηλώνω υπεύθυνα ότι αναλαμβάνω όλες τις υποχρεώ¬ 
σεις που προβλέπονται στους κανονισμούς 2913/92 και 
2454/93 και στις οδηγίες που έχουν δοθεί για την εφαρμο¬ 
γή του καθεστώτος του ειδικού προορισμού και οφείλω να 
ενημερώνω τις αρμόδιες Τελωνειακός Αρχές για κάθε αλ¬ 
λαγή των στοιχείων της αίτησης ή της κατάστασης των 
εμπορευμάτων». 

β. Καταστατικό και άδεια λειτουργίας της επιχείρησης 
από το Υπουργείο Ανάπτυξης και εφόσον πρόκειται για 
εταιρεία του Ν. 89/67 βεβαίωση για το νόμιμο εκπρόσωπο 
από το Υ.Ε.Ν. 

γ. Εφόσον πρόκειται για ναυτιλιακή εταιρεία, κατάσταση 
των πλοίων που αυτή διαχειρίζεται. 

δ. Αντίγραφο της φορολογικής δήλωσης και των συνημ¬ 
μένων αναλυτικών στοιχείων του τελευταίου οικονομικού 
έτους. 

ε. Τα προβλεπόμενα βιβλία και στοιχεία του Κώδικα Βι¬ 
βλίων και Στοιχείων, φωτοτυπία της τελευταίας σελίδας 
που έχει θεωρηθεί από την αρμόδια ΔΟΥ. 

στ. Αίτηση για θεώρηση βιβλίων παρακολούθησης του 
καθεστώτος του Ειδικού Προορισμού εφόσον υποδειχθεί 
από την αρμόδια Τελωνειακή Αρχή. 

2. Αίτηση για έκδοση άδειας που θα ισχύει στο Κράτος 
μέλος έκδοσής της. 

Η αίτηση που υποβάλλεται από τα πρόσωπα που αναφέ- 
ρονται στο άρθρο 6 παρ. 1 περιλαμβάνει τα στοιχεία που 
αναφέρονται στην παρ. 2 του ίδιου άρθρου. Ακολουθείται 
η διαδικασία της παραγράφου 1 του παρόντος άρθρου. 

Σε περίπτωση που πριν την υπαγωγή του εμπορεύματος 
στον προδιαγραφέντα ειδικό προορισμό απαιτείται επι¬ 
σκευή του είδους ή άλλη εργασία σε άλλη επιχείρηση, ερ¬ 
γασία ωστόσο που δεν εμπίπτει στις προβλεπόμενες για 
τον ειδικό προορισμό εργασίες, δεν χρειάζεται έκδοση 
άδειας για τον επισκευαστή ή το πρόσωπο που θα εκτελέ- 


σειτις εργασίες αυτές αλλά θα ακολουθείται η παρακάτω 
διαδικασία: 

α. Όταν η εργασία είναι γνωστή κατά το χρόνο υποβο¬ 
λής της αίτησης για έκδοση της άδειας. 

Θα συστήνεται τραπεζική ή αξιόχρεη προσωπική εγγύη¬ 
ση τρίτου από τον αιτούντα για τους οφειλόμενους δα¬ 
σμούς, εφόσον κρίνεται απαραίτητο από τις Τελωνειακός 
Αρχές, και ο επισκευαστής ή το πρόσωπο το οποίο θα εκτε- 
λέσειτις εκτός ειδικού προορισμού εργασίες θα υποβάλλει 
υπεύθυνη δήλωση βάσει του άρθρου 8 του Ν. 1599/86 σε 
συνδυασμό με την Α.Υ.Ο. 1068985/900/ΤκΕΦ/ 12.7.2001, 
με την οποία θα δηλώνει, ότι θα παραλάβει και θα κατέχει 
προσωρινά, εμπορεύματα που υπάγονται στο καθεστώς 
του ειδικού προορισμού, θα περιγράφει ακριβώς τις εργα¬ 
σίες που πρόκειται να εκτελεστούν, καθώς και το εκτιμού- 
μενο χρονικό διάστημα που απαιτείται για το σκοπό αυτό. 

β. Όταν η εργασία ανακύπτει μετά την έκδοση της άδειας 

Θα ενημερώνεται η αρμόδια Τελωνειακή Αρχή ελέγχου, 
θα κατατίθεται τραπεζική ή αξιόχρεη προσωπική εγγύη¬ 
ση εκ μέρους του αιτούντα, εφόσον κρίνεται απαραίτητο 
από την Τελωνειακή Αρχή, και θα υποβάλλεται η υπεύθυ¬ 
νη δήλωση της προηγούμενης παραγράφου από τον επι- 
σκευαστή ή το πρόσωπο, που θα εκτελέσειτις εκτός ειδι¬ 
κού προορισμού εργασίες. 

Με την επιστροφή των εμπορευμάτων στον δικαιούχο 
θα λύεται η εγγύηση, εκτός εάν οι Τελωνειακός Αρχές κρί¬ 
νουν, για λόγους σχετικούς με την υπαγωγή στο καθε¬ 
στώς, απαραίτητη τη διατήρησή της. 

3. Αίτηση για απλοποιημένη άδεια που θα ισχύει στο 
Κράτος μέλος έκδοσής της (άρθρο 292 παρ. 3 των εφαρ¬ 
μοστικών διατάξεων του Κώδικα). 

Υπό εξαιρετικές και μόνο περιστάσεις οι Τελωνειακός 
Αρχές είναι δυνατόν να επιτρέπουν η διασάφηση θέσης 
σε ελεύθερη κυκλοφορία που υποβάλλεται εγγράφως ή 
με τεχνικές επεξεργασίες δεδομένων στο πλαίσιο της συ¬ 
νήθους εργασίας να θεωρείται ως αίτηση για χορήγηση 
άδειας, υπό την προϋπόθεση ότι: 

- η αίτηση αφορά μια μόνο Τελωνειακή Διοίκηση (ένα 
κράτος μέλος), 

- ο αϊτών υπάγει ο ίδιος τα εμπορεύματα στον προδια- 
γραφέντα ειδικό προορισμό και 

- διασφαλίζεται η δέουσα διεξαγωγή των εργασιών. Στην 
περίπτωση αυτή, κατά την αποδοχή της διασάφησης παρέ¬ 
χεται και η άδεια εφόσον πληρούνται όλες οι προϋποθέσεις 
της παραγράφου 1 του άρθρου 293 των εφαρμοστικών δια¬ 
τάξεων του Κώδικα και του άρθρου 6 της παρούσας. 

Το Τελωνείο στο οποίο κατατίθεται η διασάφηση θέσης 
σε ελεύθερη κυκλοφορία, θα ζητά να συνοδεύεται η δια¬ 
σάφηση από έγγραφη αίτηση εις διπλούν (πρωτότυπο και 
ακριβές φωτοαντίγραφο), που καταρτίζει ο διασαφιστής 
και περιέχει τα στοιχεία που αναφέρονται στο υπόδειγμα 
του παραρτήματος 67 των εφαρμοστικών διατάξεων του 
Κώδικα και στο άρθρο 7 της παρούσας, καθώς επίσης και 
οποιοδήποτε άλλο στοιχείο κρίνεται απαραίτητο, για τη 
διασφάλιση της επιτήρησης, εκτός εάν τα στοιχεία αυτά 
θεωρούνται περιττά ή περιλαμβάνονται στη διασάφηση. 

Το πρωτότυπο της αίτησης θα επισυνάπτεται στη δια¬ 
σάφηση και το ακριβές φωτοαντίγραφο θα επιστρέφεται 
στον αιτούντα για φύλαξη στα λογιστικά του βιβλία. 

Στο Τελωνείο θα προσκομίζεται επίσης η υπεύθυνη δή¬ 
λωση του άρθρου 8 του Ν. 1599/86 σε συνδυασμό με την 
Α.Υ.Ο. 1068985/900/ΤκΕΦ/12.7.2001 και θα περιλαμβάνει 
όσα αναφέρονται στο άρθρο 7 παρ. 1 στοιχείο (α) της πα¬ 
ρούσας. 

Το Τελωνείο θα κρατά σε εκκρεμότητα τη διασάφηση 
και τα σχετικά έγγραφα. Η επιτήρηση θα λήγει σύμφωνα 

με τα διαλαμβανόμενα στο άρθρο 300 των εφαρμοστικών 
διατάξεων του Κώδικα, όπως ισχύει. 

Εφόσον απαιτηθεί επισκευή ή πρότερη επεξεργασία 
του είδους που έχει παραληφθεί, θα ακολουθείται η δια¬ 
δικασία της προηγούμενης παραγράφου. 

4. Αίτηση για έκδοση Ενιαίας Άδειας 

Όταν ζητείται η έκδοση ενιαίας άδειας, απαιτείται 
προηγούμενα η σύμφωνη γνώμη των Τελωνειακών Αρχών 
των εμπλεκομένων Κρατών μελών και θα ακολουθείται η 
διαδικασίατου άρθρου 292 παρ. 5των εφαρμοστικών δια- 
τάξεωντου Κώδικα. Θαχρησιμοποιείταιτο υπόδειγμα της 
αίτησης του Παραρτήματος 67 των εφαρμοστικών διατά¬ 
ξεων του Κώδικα και θα περιλαμβάνονται όλα τα στοιχεία 
του άρθρου 6 παρ. 2 της παρούσας. 

Η αίτηση υποβάλλεται στις αρμόδιες Τελωνειακός Αρ¬ 
χές του τόπου στον οποίο τηρούνται οι κύριες λογιστικές 
εγγραφές του αιτούντος για τη διευκόλυνση των λογιστι¬ 
κών ελέγχων και στον οποίο διενεργείται ένα τουλάχιστον 
μέρος των πράξεων που πρόκειται να καλύψει η άδεια ή 

- διαφορετικά, στον τόπο στον οποίο τα εμπορεύματα 
υπάγονται στον προδιαγραφέντα ειδικό προορισμό. 

Σε περίπτωση που η αίτηση διαβιβάζεται από άλλο Κρά¬ 
τος μέλος σε ελληνική Τελωνειακή Αρχή και δεν είναι συ- 
νταγμένη στην ελληνική ή σε γλώσσα που μπορεί να είναι 
κατανοητή (π.χ. αγγλικά ή γαλλικά), πρέπει να ζητείται 
επίσημη μετάφραση. 

Οι Τελωνειακός Αρχές που εκδίδουν την άδεια απο¬ 
στέλλουν αντίγραφο αυτής σε όλες τις λοιπές ενδιαφε- 
ρόμενες Τελωνειακός Αρχές. 

5. Αίτηση για έκδοση συνολικής άδειας 

Εφόσον ο αϊτών επιθυμεί να χρησιμοποιήσει εκτός του 
καθεστώτος του ειδικού προορισμού και διαδικασίες κα¬ 
θεστώτος αναστολής εναλλακτικά ή διαδοχικά και πληροί 
τις προϋποθέσεις για την έκδοση άδειας οικονομικού κα¬ 
θεστώτος αναστολής, πρέπει κατά την υποβολή της αίτη¬ 
σης να δηλώνει ακριβώς ποιο καθεστώς επιθυμεί να χρη¬ 
σιμοποιήσει εκτός του καθεστώτος του ειδικού προορι¬ 
σμού και να ζητήσει την έκδοση συνολικής άδειας. 

Στις περιπτώσεις αυτές, τα εμπορεύματα μπορεί να τί¬ 
θενται σε διαφορετικά τελωνειακό καθεστώτα εναλλακτι¬ 
κά ή διαδοχικά. 

Απαραίτητη προϋπόθεση ωστόσο είναι η τήρηση των 
προϋποθέσεων υπαγωγής στα αιτούμενα καθεστώτα κα¬ 
θώς και η εξασφάλιση της διενέργειας των απαιτούμενων 
ελέγχων. Ακολουθείται η διαδικασίατου άρθρου 6της πα¬ 
ρούσας παρ. 1 και 2. 

Στα λογιστικά βιβλία του αιτούντος θα γίνεται εγγραφή 
για τα εμπορεύματα που μεταφέρονται από το ένα καθε¬ 
στώς στο άλλο - ακριβής περιγραφή του είδους, κωδικός 
Σ.Ο. ή ΤΑΒΙΟτου αρχικού και του παραγώγου προϊόντος 
- ο τόπος και η ημερομηνία. 

Άρθρο 8 

Αναδρομική Άδεια 

Οι αρμόδιες Τελωνειακός Αρχές έχουν την ευχέρεια να 
εκδίδουν αναδρομική άδεια σύμφωνα με τους όρους και 
προϋποθέσεις που προβλέπονται στο άρθρο 294 παρ. 2 
και 3 των εφαρμοστικών διατάξεων του Κώδικα. Το υπό¬ 
δειγμα αίτησης που χρησιμοποιείται είναι εκείνο του Πα¬ 
ραρτήματος 67 των εφαρμοστικών διατάξεωντου Κώδικα. 

Η αναδρομική άδεια αρχίζει να έχει έννομα αποτελέ¬ 
σματα από την ημερομηνία υποβολής της αίτησης. Η ανα¬ 
δρομική ισχύς της άδειας δεν μπορεί να επεκταθεί περισ¬ 
σότερο του ενός έτους από την ημερομηνία υποβολής 
της αίτησης και υπό τον όρο ότι υπάρχει αποδεδειγμένη 
οικονομική ανάγκη και πληρούνται οι ακόλουθοι ιδιαίτε¬ 
ροι όροι της παραγράφου 3 του άρθρου 294 των εφαρ¬ 
μοστικών διατάξεωντου Κώδικα: 


- Η αίτηση να μην έχει σχέση με απόπειρα απάτης ή με 
πρόδηλη αμέλεια. 

- Οι περίοδοι ισχύος που προσδιορίζονται στο άρθρο 
293, παρ. 4 των εφαρμοστικών διατάξεων του Κώδικα 
πρέπει να τηρούνται. 

- Οι λογιστικές καταχωρήσεις του αιτούντος πρέπει να 
επιβεβαιώνουν ότι πληρούνται όλες οι προϋποθέσεις για 
τη χορήγηση του καθεστώτος και να επιτρέπουν τον έλεγ¬ 
χο της διαδικασίας. 

- Το τελωνειακό καθεστώς των εμπορευμάτων πρέπει 
να ρυθμιστεί με ακύρωση της διασάφησης για τη θέση σε 
ελεύθερη κυκλοφορία και την έκδοση νέας διασάφησης 
για ελεύθερη κυκλοφορία με ειδικό προορισμό, σύμφωνα 
με το άρθρο 251, παράγραφος 1 στοιχείο γ), πρώτο εδά¬ 
φιο των εφαρμοστικών διατάξεων του κώδικα. 

Η αναδρομική άδεια δεν μπορεί να θεωρηθεί κανονική 
διαδικασία έγκρισηςτης άδειας και κάθε περίπτωση θα εξε¬ 
τάζεται με ιδιαίτερη προσοχή από τις Τελωνειακός Αρχές. 

ΚΕΦΑΛΑΙΟ Γ 
ΕΚΔΟΣΗ ΑΔΕΙΑΣ 

Άρθρο 9 

1. Διαδικασία έκδοσης της άδειας 

Οι Τελωνειακός Αρχές στις οποίες υποβάλλεταιη σχετι¬ 
κή αίτηση και που έχουν καθορισθεί για το σκοπό αυτό 
σύμφωνα με την αριθ. Δ. 1538/831/8.11.2000 Α.Υ.Ο. προ¬ 
βαίνουν στις απαραίτητες ενέργειες για την εξακρίβωση 
των στοιχείων που αναφέρονται στην αίτηση και εκδίδουν 
την άδεια του υποδείγματος του παραρτήματος 67 των 
εφαρμοστικών διατάξεων του Κώδικα και στην οποία θα 
περιλαμβάνονται οπωσδήποτε τα στοιχεία της παραγρά¬ 
φου 2 του παρόντος άρθρου. Στην άδεια θα ορίζονται τα 
τελωνεία υπαγωγής και ελέγχου σύμφωνα με τις κείμενες 
διατάξεις και εφόσον βάσει των αποτελεσμάτων της ανά¬ 
λυσης κινδύνων, κρίνεται απαραίτητη η σύσταση εγγύη¬ 
σης, αυτό θα τίθεται ως απαραίτητη προϋπόθεση για την 
υπαγωγή στο καθεστώς. 

Όσον αφορά στην έκδοση Ενιαίας Άδειας θα τηρείται η 
διαδικασία έκδοσης του άρθρου 292 παράγραφος 5 των 
εφαρμοστικών διατάξεων του Κώδικα. 

Ο απών θα ενημερώνεται για τη χορήγηση της άδειας ή 
γιατουςλόγουςαπόρριψηςτηςαίτησηςεντόςτριάντα (30) 
ημερών από την ημερομηνία υποβολής της αίτησης ή την 
ημερομηνία παραλαβής εκ μέρους των Τελωνειακών Αρ¬ 
χών συμπληρωματικών πληροφοριών που έχουν ζητηθεί. 

Η προθεσμία αυτή δεν εφαρμόζεται στην περίπτωση 
της Ενιαίας Άδειας εκτός εάν η άδεια εκδίδεται σύμφωνα 
με την παρ. 6 του άρθρου 292 των εφαρμοστικών διατά¬ 
ξεων του Κώδικα. Η άδεια κοινοποιείται: α) στον δικαιού¬ 
χο αυτής, β) στο τελωνείο ή τελωνεία υπαγωγής, γ) στο 
τελωνείο ελέγχου και δ) όταν πρόκειται για ενιαία άδεια 
στις εμπλεκόμενες διοικήσεις των Κρατών μελών. 

2. Στοιχεία που πρέπει να περιλαμβάνονται στην άδεια. 

Η άδεια πρέπει να περιλαμβάνει εκτός των στοιχείων που 

αναφέρονται στο άρθρο 293 παρ. 3 των εφαρμοστικών δια- 
τάξεωντου Κώδικα όπως ισχύει, τα στοιχεία που ζητούνται 
βάσει του υποδείγματος του παραρτήματος 67 των εφαρ¬ 
μοστικών διατάξεωντου Κώδικα και τα ακόλουθα: 

ί) Το ονοματεπώνυμο και τη διεύθυνσητου επισκευαστή 
ή του προσώπου που πρόκειται να εκτελέσειτις εκτός ει¬ 
δικού προορισμού εργασίες, εφόσον αυτό είναι γνωστό 
κατά την έκδοση της άδειας. 

ϋ) Το ονοματεπώνυμο και τη διεύθυνση του μεταποιητή 
- στην περίπτωση που θα ακολουθήσει εκχώρηση του 
εμπορεύματος - και τον αριθμό της άδειάς του. 

ίΙΙ) Τον κωδικό ΤΑΒΙΟ, με εξαίρεση τις περιπτώσεις πα¬ 
ραλαβής ειδών βάσει των προκαταρκτικών διατάξεωντου 

Δασμολογίου, την περιγραφή των εμπορευμάτων, τις ερ¬ 
γασίες του ειδικού προορισμού και το συντελεστή από¬ 
δοσης ή τη μέθοδο υπολογισμού του. 

ίν) Σε περίπτωση υπαγωγής παραγώγων προϊόντων στο 
καθεστώς του ειδικού προορισμού, που προέρχεται από 
οικονομικό ανασταλτικό καθεστώς, τον κωδικό Σ.Ο. των 
αρχικών εμπορευμάτων. 

ν) Στην περίπτωση συναποθήκευσης ταυτόσημων 
εμπορευμάτων ή μίγματος, όταν αυτό είναι επιτρεπτό 
από τις κείμενες διατάξεις, την περιγραφή των εμπορευ¬ 
μάτων που συναποθηκεύονται - είδος, ποιότητα, τεχνικά 
και φυσικά χαρακτηριστικά. 

Όταν τα εμπορεύματα που αναφέρονται στη δεύτερη 
περίπτωση του στοιχείου γ) του πρώτου εδαφίου της παρ. 
3 του άρθρου 293 των εφαρμοστικών διατάξεων του Κώ¬ 
δικα, δεν υπάγονται στον ίδιο οκταψήφιο κωδικό της Σ. Ο., 
δεν έχουν την ίδια εμπορική ποιότητα και δεν παρουσιά¬ 
ζουν τα ίδια τεχνικά και φυσικά χαρακτηριστικά, η αποθή¬ 
κευση μίγματος μπορεί να επιτραπεί μόνον όταν ολόκλη¬ 
ρο το μίγμα πρόκειται να υποβληθεί στις επεξεργασίες 
που αναφέρονται στις συμπληρωματικές σημειώσεις 4 
και 5 του κεφαλαίου 27 της Σ.Ο. 

νί) Εφόσον είναι γνωστό το πρόσωπο ή τα πρόσωπα στα 
οποία θα εκχωρηθούντα εμπορεύματα, τα οποία είναι κά¬ 
τοχοι άδειας ειδικού προορισμού, πρέπει να αναγράφε¬ 
ται το είδος και ο τρόπος εκχώρησης των εμπορευμάτων 
- εκχώρηση σε άλλο κάτοχο άδειας στο ίδιο κράτος μέ¬ 
λος, εκχώρηση σε άλλο κάτοχο άδειας σε άλλο κράτος 
μέλος με χρήση αντιτύπου Τ5 ή χρήση απλοποιημένης 
διαδικασίας εκχώρησης που προβλέπεται στο άρθρο 297 
των εφαρμοστικών διατάξεων του Κώδικα. 

Άρθρο 10 

Ανανέωση ή Τροποποίηση Άδειας 

1. Η αίτηση για ανανέωση ισχύουσας άδειας για ειδικό 
προορισμό πρέπει να υποβάλλεται στις Τελωνειακός Αρ¬ 
χές έκδοσης δύο (2) μήνες πριν τη λήξη της. Θα υποβάλ¬ 
λεται σύμφωνα με το υπόδειγμα του Παραρτήματος 67 
των εφαρμοστικών διατάξεωντου Κώδικα. Ωστόσο η ανα¬ 
νέωση της άδειας μπορεί να γίνεται και με απλή έγγραφη 
αίτηση σύμφωνα με το άρθρο 292 παρ. 2 των εφαρμοστι¬ 
κών διατάξεωντου Κώδικα. Αν η αίτηση αφορά ανανέωση 
άδειας για τις ίδιες πράξεις και τα ίδια εμπορεύματα μπο¬ 
ρεί να χορηγηθεί άδεια με αναδρομική ισχύ από την ημε¬ 
ρομηνία που έπαυσε να ισχύει η άδεια. 

2. Σε κάθε περίπτωση αλλαγής των στοιχείων της άδει¬ 
ας υποβάλλεται αίτηση για τροποποίηση αυτής. Η αίτηση 
για τροποποίηση της άδειας θα υποβάλλεται σύμφωνα με 
το υπόδειγμα του παραρτήματος 67 των εφαρμοστικών 
διατάξεων του Κώδικα. Καμιά τροποποίηση των στοιχεί¬ 
ων της άδειας δεν επιτρέπεται χωρίς την έγκριση των Τε¬ 
λωνειακών Αρχών. 

Προκειμένου για ενιαία άδεια η τροποποίηση θα γίνεται 
κατόπιν διαβουλεύσεων με τις αρμόδιες αρχές του άλλου 
κράτους μέλους και ενδεχομένως να απαιτηθεί η έκδοση 
νέας άδειας. 

Υπάρχει η δυνατότητα υποβολής απλής αίτησης για τρο¬ 
ποποίηση άδειας. Η απλή αίτηση ωστόσο δεν μπορεί να γί¬ 
νει δεκτή όταν πρόκειται για αλλαγή στην επωνυμία της 
εταιρείας ή στην ιδιοκτησία της. Στην περίπτωση αυτή υπο¬ 
βάλλεται αίτηση του υποδείγματος του Παραρτήματος 67 
των εφαρμοστικών διατάξεωντου Κώδικα καιεκδίδεταινέα 
άδεια με την καινούργια επωνυμία της επιχείρησης. 

Άρθρο 11 

Ακύρωση ή ανάκληση της άδειας 

Οι Τελωνειακές Αρχές μπορούν να ακυρώσουν ή να ανα¬ 
καλέσουν τη χορηγηθείσα άδεια σύμφωνα μετά άρθρα 8 


και 9 του Κώδικα. Η ακύρωση παράγει αναδρομικά αποτε¬ 
λέσματα από την ημερομηνία λήψης της ακυρωτικής από¬ 
φασης εκ μέρους του ενδιαφερομένου. Στην περίπτωση 
αυτή η υπαγωγή των εμπορευμάτων στο καθεστώς του ει¬ 
δικού προορισμού θεωρείται άκυρη και γεννάται τελωνει- 
ακή οφειλή από την ημερομηνία θέσης σε ελεύθερη κυ¬ 
κλοφορία των εμπορευμάτων με το καθεστώς του ειδικού 
προορισμού. Η ανάκληση παράγει αποτελέσματα απάτην 
ημερομηνία κοινοποίησής της στον ενδιαφερόμενο με την 
επιφύλαξη του άρθρου 9 παρ. 4 του Κώδικα. 

Άρθρο 12 
Προθεσμίες 

Η περίοδος ισχύος της άδειας εξαρτάται από το είδος 
των εμπορευμάτων και τις εργασίες ειδικού προορισμού 
στις οποίες αυτά υποβάλλονται. Σύμφωνα με το άρθρο 
293 παρ. 4 των εφαρμοστικών διατάξεων του Κώδικα 
όπως ισχύει, η διάρκεια ισχύος δεν μπορεί να υπερβαίνει 
τα τρία έτη από την ημερομηνία κατά την οποία αρχίζει να 
ισχύει η άδεια εκτός εάν υπάρχουν λόγοι δεόντως αιτιο¬ 
λογημένοι. Για είδη τα οποία παραλαμβάνονται βάσει των 
προκαταρκτικών διατάξεωντου Δασμολογίου, από Ναυ¬ 
πηγικές επιχειρήσεις που λειτουργούν ως Ελεύθερα Τε¬ 
λωνειακό Συγκροτήματα ή για πετρελαιοειδή προϊόντα 
του κεφαλαίου 27 ή προϊόντα του κεφαλαίου 29, που πα- 
ραλαμβάνονται από Διυλιστήρια τα οποία λειτουργούν 
ως Ελεύθερα Τελωνειακό Συγκροτήματα, οι άδειες θα εκ- 
δίδονται για τρία έτη και θα ανανεώνονται με απλή έγ¬ 
γραφη αίτηση με την επιφύλαξη του άρθρου 10 παρά¬ 
γραφος 2 της παρούσας. 

ΚΕΦΑΛΑΙΟ Δ' 

ΕΚΧΩΡΗΣΗ ΚΑΙ ΜΕΤΑΦΟΡΑ ΤΩΝ ΕΜΠΟΡΕΥΜΑΤΩΝ 
Άρθρο 13 

Διαδικασία εκχώρησης 

Η εκχώρηση των εμπορευμάτων γίνεται σε άλλο κάτοχο 
άδειας με την επιφύλαξη της παραγράφου 2 του παρόντος 
άρθρου υπό τους όρους και προϋποθέσεις που καθορίζο¬ 
νται στα άρθρα 296 και 297 των εφαρμοστικών διατάξεων 
του Κώδικα. Για την εκχώρηση τηρείται η διαδικασία που 
προβλέπεται από τα ίδια παραπάνω άρθρα καθώς επίσης: 

1. Εκχώρηση εμπορευμάτων στο ίδιο Κράτος μέλος σε 
άλλο κάτοχο άδειας 

α. Ο εκδοχέας υποχρεούται να αναγράφει σε κάθε έγ¬ 
γραφη παραγγελία ή συμβόλαιο με τον εκχωρητή τα 
εξής: «Ζητώ την παράδοση των εμπορευμάτων υπό τους 

όρους της υπ’ αριθ.άδειας ειδικού προορισμού που 

έχει εκδοθεί από την.(Τελωνειακή Αρχή). 

β. Ο εκχωρητής θα φυλάσσει την έγγραφη παραγγελία 
ή το συμβόλαιο στα λογιστικά του βιβλία ή το βιβλίο που 
έχει υποδειχθεί από τις Τελωνειακός Αρχές. Στο τιμολό¬ 
γιο, το δελτίο αποστολής ή άλλο παραστατικό διακίνησης 
που εκδίδει ο εκχωρητής θα αναφέρονται εκτός των στοι¬ 
χείων που προβλέπονται από τον Κώδικα Βιβλίων και Στοι¬ 
χείων και τα ακόλουθα: 

- το είδος, η ποσότητα, η δασμολογική κλάση και η αξία 
των εμπορευμάτων που εκχωρούνται. 

- ο αριθμός της άδειας ειδικού προορισμού του εκδοχέα 
και η Τελωνειακή Αρχή έκδοσής της. 

- η διασάφηση θέσης σε ελεύθερη κυκλοφορία των 
προϊόντων που παραλήφθηκαν με το καθεστώς του ειδι¬ 
κού προορισμού. 

Θα περιγράφεται επίσης η κατάσταση στην οποία ευρί- 
σκονται τα εμπορεύματα κατά τη στιγμή της εκχώρησης. 

γ. Θα κατατίθεται στην αρμόδια Τελωνειακή Αρχή ελέγ¬ 
χου του εκδοχέα νέα διασάφηση μαζί με το τιμολόγιο και 

τα λοιπά φορτωτικά έγγραφα. Στη νέα διασάφηση χρεώ¬ 
νονται οι δασμοί και τυχόν λοιπές επιβαρύνσεις. Με αντί¬ 
γραφο της νέας διασάφησης πιστώνεται η διασάφηση θέ¬ 
σης σε ελεύθερη κυκλοφορία με την οποία είχαν τεθεί αρ¬ 
χικά τα εμπορεύματα σε ελεύθερη κυκλοφορία, με το 
καθεστώς του ειδικού προορισμού. Η προθεσμία υπαγω¬ 
γής των εκχωρηθέντων εμπορευμάτων στοκαθεστώςτου 
ειδικού προορισμού υπολογίζεται από την ημερομηνία 
αποδοχής της νέας διασάφησης. 

Η μεταφορά των εμπορευμάτων από τις εγκαταστάσεις 
του εκχωρητή στις εγκαταστάσεις του εκδοχέα γίνεται 
χωρίς τελωνειακός διατυπώσεις. Τα εμπορεύματα που 
εκχωρούνται δεν προσκομίζονται στα Τελωνεία. 

Ο εκχωρητής ενημερώνει την Τελωνειακή Αρχή ελέγ¬ 
χου του για την εκχώρηση των εμπορευμάτων και απαλ¬ 
λάσσεται των υποχρεώσεών του με την παραλαβή των 
εμπορευμάτων από τον εκδοχέα και την ανάληψη της τε- 
λωνειακής επιτήρησης από την Τελωνειακή Αρχή ελέγ¬ 
χου του εκδοχέα. Ο εκδοχέας ενημερώνει τη δική του Τε- 
λωνειακή Αρχή ελέγχου η οποία αναλαμβάνει την επιτή¬ 
ρηση του καθεστώτος. Ο εκδοχέας, από την ημερομηνία 
που παραλαμβάνει και καταχωρεί τα εμπορεύματα, καθί¬ 
σταται κύριος υπεύθυνος για τις υποχρεώσεις που απορ¬ 
ρέουν από το καθεστώς και αναλαμβάνει πλήρως την 
υποχρέωση για την καταβολή των δασμών, στην περί¬ 
πτωση γένεσης τελωνειακής οφειλής. 

2. Εκχώρηση σε πρόσωπα που δεν είναι κάτοχοι άδειας 

Κατ’ εξαίρεση επιτρέπεται η εκχώρηση ειδών, που παρα- 
λαμβάνονται βάσει των προκαταρκτικών διατάξεων του 
δασμολογίου, σε μη κατόχους άδειας ειδικού προορισμού: 

α. σε ιδιοκτήτες ιδιωτικού αεροσκάφους που έχει κατα- 
χωρηθεί ως πολιτικό, τα είδη που προορίζονται για το αε¬ 
ροσκάφος. 

β. σε ιδιοκτήτες σκάφους αναψυχής που έχει νηολογη¬ 
θεί, τα είδη που προορίζονται για το σκάφος αυτό. 

γ. σε επαγγελματίες ψαράδες οι οποίοι ασχολούνται 
αποκλειστικά με την επαγγελματική αλιεία, τα δίχτυα αλι¬ 
είας και άλλα είδη για τον εξοπλισμό του αλιευτικού. 

Σχετικά με τις παραπάνω εκχωρήσεις θα τηρούνται κα¬ 
τά περίπτωση τα ακόλουθα: 

Σε κάθε τιμολόγιο, δελτίο αποστολής ή άλλο παραστα¬ 
τικό διακίνησης θα αναγράφεται: 

- όσον αφορά ιδιωτικό αεροσκάφος: «υπόκειται σε έλεγ¬ 
χο ειδικού προορισμού - αποκλειστικά για χρήση πολιτικού 
ιδιωτικού αεροσκάφους». Θα αναγράφονται τα στοιχεία 
του αεροσκάφους, αριθμός καταχώρησηςστηνΥ.Π.Α. κ.λπ. 

- όσον αφορά ιδιωτικό σκάφος αναψυχής «υπόκειται σε 
έλεγχο ειδικού προορισμού - αποκλειστικά για χρήση 
σκάφους αναψυχής». Θα αναγράφονται τα στοιχεία του 
σκάφους αναψυχής, αριθ. νηολογίου κ.λπ. 

- όσον αφορά τα αλιευτικά πλοία: Στο τιμολόγιο, δελτίο 
αποστολής ή άλλο παραστατικό διακίνησης θα αναγρά¬ 
φεται: «αποκλειστικά για χρήση αλιευτικού σκάφους». Θα 
αναγράφονται τα πλήρη στοιχεία του αλιευτικού σκά¬ 
φους, ο αριθμός νηολογίου του κ.λπ. 

Σχετικά με παραδόσεις διχτύων αλιείας, σε επαγγελμα- 
τίες αλιείς, οι οποίοι ασχολούνται αποκλειστικά με την 
αλιεία, θα ενημερώνεται εκ των προτέρων η Τελωνειακή 
Αρχή, στη χωρική αρμοδιότητα της οποίας θα διενεργη- 
θεί η παράδοση στο αλιευτικό σκάφος και θα γίνεται πρά¬ 
ξη στο Βιβλίο Ατελειώντου εν λόγω σκάφους. 

Φωτοτυπία της σχετικής σελίδας του Βιβλίου Ατελειών 
του σκάφους θα επισυνάπτεται στο παραστατικό διακίνη¬ 
σης (τιμολόγιο - δελτίο αποστολής κ.λ.π.) ώστε να διαπι¬ 
στώνεται η υπαγωγή του είδους στον ειδικό προορισμό. 

Όπου δεν υπάρχει δυνατότητα ενημέρωσης της Τελω- 


νειακής Αρχής εκ των προτέρων, ο παραλήπτης του εμπο¬ 
ρεύματος είναι υποχρεωμένος να ενημερώνειτην αρμόδια 
Τελωνειακή Αρχή εντός 5 ημερών το αργότερο, η οποία 
εφόσοντο κρίνει απαραίτητο προβαίνει σε σχετικό έλεγχο. 

ΚΕΦΑΛΑΙΟ Ε' 

ΕΝΕΡΓΕΙΕΣ ΤΩΝ ΤΕΛΩΝΕΙΩΝ ΥΠΑΓΩΓΗΣ ΚΑΙ ΕΛΕΓΧΟΥ 
Άρθρο 14 

1. Τηρούμενη Διαδικασία 

Όταν το Τελωνείο υπαγωγής στο καθεστώς είναι δια¬ 
φορετικό από το Τελωνείο ελέγχου θα ακολουθείται η πα¬ 
ρακάτω διαδικασία. 

Το Τελωνείο στο οποίο κατατίθεται η διασάφηση θέσης 
σε ελεύθερη κυκλοφορία στο καθεστώςτου ειδικού προ¬ 
ορισμού, μετά την ολοκλήρωση της διαδικασίας ελέγχου 
και έκδοσης της άδειας παραλαβής, αποστέλλει το πρω¬ 
τότυπο παραστατικό με τα συνημμένα δικαιολογητικά 
στο Τελωνείο ελέγχου και υπαγωγής των εμπορευμάτων 
στον προβλεπόμενο ειδικό προορισμό, όπου θα λαμβάνει 
νέο αριθμό καταχώρησης. 

Το Τελωνείο υπαγωγής στο καθεστώς θα τηρεί αντί¬ 
γραφο του εγγράφου παραλαβής και καταχώρησης της 
διασάφησης από το Τελωνείο ελέγχου και θα το υποβάλει 
στη ΔΙ.Ε.Τ.Α. 

Εφόσον και τα δύο Τελωνεία είναι μηχανογραφημένα η 
ανωτέρω διαδικασία θα γίνεται και ηλεκτρονικά. 

Το Τελωνείο ελέγχου είναι αρμόδιο να επιτηρεί τη δια¬ 
δικασία και να διαπιστώνει εάν τελικά τα εμπορεύματα 
έλαβαν τον προδιαγραφέντα ειδικό προορισμό τους. 

2. Διενέργεια ελέγχου 

ί) Εντός τριάντα ημερών από την οριστική υπαγωγή των 
εμπορευμάτων στον προδιαγραφέντα ειδικό προορισμό 
για κάθε τελωνειακό παραστατικό θα υποβάλλεται στο 
Τελωνείο ελέγχου δήλωση εκκαθάρισης από την υπα- 
χθείσα στο καθεστώς επιχείρηση για την οριστική τακτο¬ 
ποίηση του καθεστώτος. 

Το Τελωνείο ελέγχου θα συστήνει συνεργείο ελέγχου 
σύμφωνα με τα διαλαμβανόμενα στην αριθ. Δ. 
1538/801/8.11.2000 Α.Υ.Ο. 

Όταν ειδικές περιστάσεις το απαιτούν η αρμόδια Τελω- 
νειακή Περιφέρεια θα προβαίνει στη συγκρότηση επιτρο¬ 
πών ελέγχου. 

Ο έλεγχος θα πραγματοποιείται στην επιχείρηση βάσει 
των λογιστικών καταχωρήσεων. Τ α έξοδα θα βαρύνουντο 
δικαιούχο του καθεστώτος. 

Μετά το πέρας της πραγματοποίησης του ελέγχου θα 
συντάσσεταιέκθεση ελέγχου μετά αποτελέσματα αυτού, 
θα υπογράφεται από τους υπαλλήλους που διενήργησαν 
τον έλεγχο και αντίγραφο αυτής θα κοινοποιείται στην Τε- 
λωνειακή Περιφέρεια που εξέδωσε την άδεια και στην αρ¬ 
μόδια Επιθεώρηση του Τελωνείου ελέγχου. 

ϋ) Το Τελωνείο ελέγχου ωστόσο μπορεί να προβαίνει σε 
οποιοδήποτε έλεγχο κρίνει απαραίτητο κατά τη διάρκεια 
της διαδικασίας, ο οποίος μπορεί να είναι είτε φυσικός εί¬ 
τε λογιστικός. 

Στις επιχειρήσεις που λειτουργούν ως Ελεύθερα Τελω¬ 
νειακό Συγκροτήματα και για την αποφυγή συσσώρευσης 
εκκρεμοτήτων ο έλεγχος θα διενεργείται δύο φορές το 
χρόνο κάθε Ιανουάριο και Ιούλιο. 

ΚΕΦΑΛΑΙΟ ΣΤ' 

ΛΗΞΗ ΤΟΥ ΚΑΘΕΣΤΩΤΟΣ 

Άρθρο 15 

Τα εμπορεύματα που έχουν τεθεί σε ελεύθερη κυκλο¬ 
φορία με μηδενικό ή μειωμένο ποσοστό δασμού λόγω του 

ειδικού προορισμού τους, παραμένουν υπό τελωνειακή 
επιτήρηση μέχρις ότου αυτά: 

- υπαχθούν στον ειδικό προορισμό τους ή 

- τεθούν σε άλλο εγκεκριμένο τελωνειακό προορισμό ή 
χρήση δηλαδή καταβολή των οφειλόμενων δασμών, εξα¬ 
γωγή ή καταστροφή οπότε λήγει η τελωνειακή επιτήρηση 
σύμφωνα με το άρθρο 300 των εφαρμοστικών διατάξεων 
του Κώδικα. 

1. Σχετικά με την υπαγωγή των εμπορευμάτων στον ει¬ 
δικό προορισμό τους 

α. Όταν τα εμπορεύματα υπαχθούν για πρώτη φορά 
στον προδιαγραφέντα ειδικό προορισμό τους, δεν υπάρ¬ 
χει πλέον απαίτηση τελωνειακής οφειλής, λήγει η τελω- 
νειακή επιτήρηση και ο κάτοχος του εμπορεύματος έχει 
τη δυνατότητα να αλλάξει τη χρήση. 

β. Όταν τα εμπορεύματα είναι κατάλληλα για επανα¬ 
λαμβανόμενη χρήση οι Τελωνειακός Αρχές, προκειμένου 
να αποφευχθούν οι καταχρήσεις και λαμβάνοντας υπόψη 
τα αποτελέσματα της ανάλυσης κινδύνων, δύνανται να 
συνεχίσουν την επιτήρηση και μετά την υπαγωγή των 
προϊόντων στο καθεστώς, για χρονικό διάστημα όχι μεγα¬ 
λύτερο των δύο ετών. Εννοείται ότι κατά τη διάρκεια της 
παραταθείσας περιόδου της τελωνειακής επιτήρησης 
υπάρχει δυνατότητα γένεσης τελωνειακής οφειλής σύμ¬ 
φωνα με το άρθρο 203 ή 204 του Κώδικα. 

Ο κάτοχος της άδειας του σχετικού Ειδικού Προορι¬ 
σμού θα είναι ο οφειλέτης. 

Για τις παρατιθέμενες παρακάτω περιπτώσεις, θεωρεί¬ 
ται, ότι προσδίδεται στα εμπορεύματα για πρώτη φορά ο 
προβλεπόμενος ειδικός προορισμός αν και τα είδη αυτά 
μπορεί να επιδέχονται επαναλαμβανόμενη χρήση: 

- εμπορεύματα που προορίζονται για ορισμένες κατη¬ 
γορίες αεροσκαφών με σκοπό τη ναυπήγηση, συντήρη¬ 
ση, μετατροπή ή εξοπλισμό τους. Ο ειδικός προορισμός 
προσδίδεται όταν το αεροσκάφος μεταβιβάζεται σε ένα 
τρίτο μέρος ή διατίθεται πάλι στον κάτοχό του, μετά από 
συντήρηση, επισκευή ή μετατροπή. 

- για αεροσκάφη της πολιτικής αεροπορίας, ο ειδικός 
προορισμός προσδίδεται, όταν αυτά έχουν καταχωρηθεί 
στα δημόσια μητρώα που προβλέπονται για το σκοπό αυτό. 

- μέρη οχημάτων που χρησιμοποιούνται για συναρμο¬ 
λόγηση, ο ειδικός προορισμός προσδίδεται όταν η συ¬ 
ναρμολόγηση του οχήματος είναι πλήρης και το όχημα 
έχει μεταβιβαστεί σε άλλο πρόσωπο. 

- εμπορεύματα που προορίζονται για ορισμένες κατη¬ 
γορίες πλοίων ή για εξέδρες γεώτρησης ή εκμετάλλευ¬ 
σης με σκοπό την ναυπήγηση, επισκευή, συντήρηση, με¬ 
τατροπή, ενσωμάτωση ή εξοπλισμό τους, ο ειδικός προο¬ 
ρισμός προσδίδεται όταν το πλοίο ή η εξέδρα μετα¬ 
βιβάζονται σε ένα τρίτο μέρος ή όταν διατίθενται εκ νέου 
στον κάτοχό τους ύστερα από συντήρηση, επισκευή, ή 
μετατροπή. 

- εμπορεύματα που παραδίδονται απευθείας στο πλοίο 
με σκοπό τον εξοπλισμό του, ο ειδικός προορισμός προσ¬ 
δίδεται κατά τη στιγμή της παράδοσης. 

γ. Απορρίμματα και θραύσματα που προκύπτουν από 
την επεξεργασία ή μεταποίηση του εμπορεύματος καθώς 
και οι απώλειες υλικών που οφείλονται σε φυσικές αιτίες, 
θεωρούνται ως εμπορεύματα που έχουν λάβει τον ειδικό 
προορισμό τους. 

2. Λήξη του καθεστώτος με διαφορετικό τρόπο από την 
υπαγωγή των εμπορευμάτων στον ειδικό προορισμό. 

α. Με καταβολή των οφειλόμενων δασμών. 

Όταν ο κάτοχος της άδειας έχει αποτύχει να υπάγει τα 
εμπορεύματα στον προδιαγραφέντα ειδικό προορισμό 
τους και οι τελωνειακός αρχές κρίνουν ότι δικαιολογείται 


η χρήση των εμπορευμάτων κατά τρόπο διαφορετικό από 
τον οριζόμενο στην άδεια, η εν λόγω χρήση, επιφέρει τη 
γένεση τελωνειακής οφειλής κατ’ εφαρμογή των άρθρων 
203 και 204 του Κώδικα, επιφυλασσομένων των άρθρων 
859 σημείο 7 των εφαρμοστικών διατάξεων του Κώδικα 
και 206 παράγραφος 1 του Κώδικα και καταβάλλονται οι 
αναλογούντες δασμοί. 

β. Καταστροφή των εμπορευμάτων 

Οι Τελωνειακός Αρχές έχουν τη δυνατότητα να εγκρί¬ 
νουν την καταστροφή των εμπορευμάτων. 

Όσον αφορά ωστόσο απορρίμματα και θραύσματα που 
προκύπτουν από την καταστροφή σύμφωνα με το άρθρο 
182 παρ. 5 του Κώδικα πρέπει να λάβουν και αυτά έναν 
από τους τελωνειακούς προορισμούς που προβλέπονται 
από τον Κώδικα για τα μη κοινοτικά εμπορεύματα. Παρα¬ 
μένουν δε υπό τελωνειακή επιτήρηση μέχρι το διάστημα 
που προβλέπεται από το άρθρο 37 παρ. 2 του Κώδικα. 

γ. Εξαγωγή των εμπορευμάτων 

Η τελωνειακή επιτήρηση λήγει με την εξαγωγή των 
εμπορευμάτων και τα εμπορεύματα θεωρούνται ως μη 
κοινοτικά από τη στιγμή της αποδοχής της διασάφησης 
εξαγωγής. 

• Όταν εξάγονται γεωργικά προϊόντα, η θέση 44 του 
ΕΔΕ ή άλλου χρησιμοποιούμενου εγγράφου φέρει με κε¬ 
φαλαία γράμματα μνεία, σε μία από τις επίσημες γλώσσες 
της Κοινότητας όπως αναφέρεται στην παράγραφο 2 του 
άρθρου 298. 

Στα ελληνικά η μνεία είναι συνταγμένη ως εξής: 

- ΑΡΘΡΟ 298 ΤΟΥ ΚΑΝ. (ΕΟΚ) αριθ. 2454/93 ΕΙΔΙΚΟΣ 
ΠΡΟΟΡΙΣΜΟΣ: ΕΜΠΟΡΕΥΜΑΤΑ ΠΡΟΟΡΙΖΟΜΕΝΑ ΓΙΑ 
ΕΞΑΓΩΓΗ - ΑΠΟΚΛΕΙΟΝΤΑΙ ΟΙ ΓΕΩΡΓΙΚΕΣ ΕΠΙΣΤΡΟΦΕΣ. 

• Όσον αφορά στην εξαγωγή εφοδίων πλοίων που 
έχουν παραληφθεί με το καθεστώς του ειδικού προορι¬ 
σμού, όταν το Τελωνείο υπαγωγής στο καθεστώς δεν συ¬ 
μπίπτει με το Τελωνείο εξαγωγής, για να μηνπαρακωλύε- 
ται η εξαγωγή, θα ακολουθείται η παρακάτω διαδικασία: 

Ο δικαιούχος της άδειας θα καταθέτει διασάφηση εξα¬ 
γωγής στο Τελωνείο εξαγωγής το οποίο θα λαμβάνει όλα 
τα αναγκαία μέτρα για τη διαπίστωση της ταυτότητας των 
εξαγομένων εμπορευμάτων και θα αποστέλλει αντίγρα¬ 
φο του παραστατικού εξαγωγής στο Τελωνείο Ελέγχου, 
με το οποίο θα πιστώνεται η διασάφηση θέσης σε ελεύ¬ 
θερη κυκλοφορία. 

Άρθρο 18 

Κυρώσεις 

Κάθε παράβαση των διατάξεων τήρησης των όρων και 
προϋποθέσεων της παρούσας χαρακτηρίζεται ως απλή 
τελωνειακή παράβαση και επιβάλλονται οι ποινές που ορί¬ 
ζονται από τον Εθνικό Τελωνειακό Κώδικα, επιφυλασσο- 
μένων των περί λαθρεμπορίας διατάξεων του ιδίου ως 
άνω Κώδικα. 

Άρθρο 19 

Καταργούμενες διατάξεις 

1. Από την ημερομηνία ισχύος της παρούσας κάθε άλλη 
ρύθμιση σχετική με τα θέματα που επιλαμβάνεται η πα¬ 
ρούσα απόφαση καταργείται. 

2. Η απόφαση ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2002 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 

